OzLabs/hebrew-wiki-articles huggingface dataset:
סויוז T-9

סויוז T-9 (ברוסית: Союз Т-9) הייתה חללית מסדרת סויוז שהמריאה ב-28 ביוני 1983 מקוסמודרום בייקונור שבקזחסטן לעגינה עם תחנת החלל סאליוט 7. על סיפון הייתה משלחת מס' 2 לתחנת חלל זו.

==צוות==
* ולדימיר ליאחוב - מפקד
* אלכסנדר אלכסנדרוב - מהנדס טיסה

===צוות גיבוי===
* ולדימיר טיטוב - מפקד
* גנאדי סטרקאלוב - מהנדס טיסה

==תיאור המשימה==
"סויוז T-9" שוגרה ב-27 ביוני 1983 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 1 בעזרת משגר סויוז U. 

בהתאם לתוכנית ב-29 ביוני בוצע עגינה בתחנת החלל "סאליוט 7". העגינה עברה ללא תקלות. צוות החללית עבר לתחנת החלל והחל לפעול בהתאם לתוכנית משלחת מס' 2 לתחנת חלל זו.

חללית "סויוז T-9" נותרה מחוברת לתחנת החלל כחללית חירום.

ב-16 באוגוסט היא שינת המיקום עגינה וחוברה מחדש לתא עגינה קדמי.

ב-23 בנובמבר 1983 החללית נותקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם עזיבת צוות חללית של תחנת החלל הסתיימה פעילות משלחת מס' 2 ותחנת החלל עברה למשטר לא מאויש.

==פעילות משלחת מס' 2 לתחנת החלל סאליוט 7==
כ-25 שעות לאחר השיגור חללית "סויוז T-9" התחברה לתחנת החלל "סאליוט 7". הצוות עבר לתחנת החלל ובכך החלה פעילות סדירה של משלחת מס' 2.

החל מ-10 במרץ לתחנת החלל הייתה מחוברת חללית מטען לא מאוישת TKS ששוגרה תחת שם "קוסמוס 1443". צוות החללית החל בהעברת הציוד לתחנת החלל. בין היתר יתר הועבר פאנל סולארי. 

ב-16 באוגוסט בוצע שינוי מיקום עגינה של חללית "סויוז T-9" במטרה לאפשר עגינת חללית מטען חדשה.

ב-19 באוגוסט לתחנת החלל הגיע חללית מטען פרוגרס 17 והיא התחברה לתא עגינה אחורי. עם החללית הגיע כ-2,300 ק"ג מטען.

במהלך תדלוק מערכת מדחפים של תחנת החלל מערכת זו נפגעה. כתוצאה מכך לא היה ניתן להעפיל אותה.

ב-23 באוגוסט תא נחיתה של חללית TKS הועמסה ב-350 ק"ג מסמכים וציוד לא נחוץ ושוחררה לנחיתה בכדור הארץ. הנחיתה עברה בהצלחה.

ב-17 בספטמבר חללית פרוגרס 17 התנתקה מתחנת החלל ונשרפה בכניסה לאטמוספירה.

ב-19 בספטמבר יחידה מסלולית של חללית "TKS" התנתקה מתחנת החלל ונשרפה בכניסה לאטמוספירה.

ב-26 בספטמבר כמה שניות לפני השיגור התרחשה תקלה בחללית מאוישת "סויוז T-10-1". השיגור הופסק. כתוצאה מכך בוטל ביקור של הצוות בתחנת החלל. תוכנית פעילות משלחת מס' 2 עודכנה בהתאם.

ב-22 באוקטובר לתחנת החלל הגיע חללית מטען פרוגרס 18 והיא התחברה לתא עגינה אחורי. עם החללית הגיע כ-2,300 ק"ג מטען.

ב-1 בנובמבר ליאחוב ואלכסנדרוב ביצעו פעילות חוץ רכבית שנמשכה כ-3 שעות. במהלך פעילות זו פורק פאנל סולארי ישן והותקן פאנל סולארי חדש. לאחר התקנתו הספק מיוצר גדל ב-25%.

ב-3 בנובמבר ליאחוב ואלכסנדרוב ביצעו פעילות חוץ רכבית שנמשכה כ-3 שעות. במהלך פעילות זו פורק פאנל סולארי ישן והותקנה יחידה נוספת לפאנל סולארי חדש. לאחר התקנתו הספק מיוצר גדל ב-800 ו"ט נוספים.

ב-4 בנובמבר בוצע שינוי גובה מסלול של תחנת החלל בעזרת מדחפי חללית מטען.

ב-13 בנובמבר חללית פרוגרס 18 התנתקה מתחנת החלל ונשרפה בכניסה לאטמוספירה.

ב-23 בנובמבר 1983 חללית "סויוז T-9" נותקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם עזיבת הצוות תחנת החלל עברה למשטר לא מאויש.

==קישורים חיצוניים==

* [http://www.astronautix.com/s/soyuzt-9.html נתונים מאנציקלופדיית החלל]
* [http://www.spacefacts.de/mission/english/soyuz-T-9.htm נתוני המשימה]
* [http://www.spacefacts.de/salyut/english/salyut-7_2.htm פעילות משלחת מס' 2]

קטגוריה:תוכנית סויוז
קטגוריה:1983 בברית המועצות
סויוז T-10

סויוז T-10 (ברוסית: Союз Т-10) הייתה חללית מסדרת סויוז, שהמריאה ב-8 בפברואר 1984 מקוסמודרום בייקונור שבקזחסטן במטרה לבצע עגינה בתחנת החלל סאליוט 7 עם צוות משלחת מס' 3.

==צוות==
===צוות המראה===
* לאוניד קיזים - מפקד
* ולדימיר סולוביוב - מהנדס טיסה
* אולג אטקוב - קוסמונאטו חוקר

===צוות נחיתה===
* יורי מלישב - מפקד
* גנאדי סטרקאלוב - מהנדס טיסה
* ראקש שרמה - קוסמונאטו חוקר

===צוות גיבוי===
* ולדימיר ואסיוטין - מפקד
* ויקטור סביניך - מהנדס טיסה
* ולרי פוליאקוב - קוסמונאטו חוקר
==תיאור המשימה==
"סויוז T-10" שוגרה ב-8 בפברואר 1984 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 31 בעזרת משגר סויוז U. 

בהתאם לתוכנית ב-9 בפברואר בוצע עגינה בתחנת החלל "סאליוט 7". העגינה עברה ללא תקלות. צוות החללית עבר לתחנת החלל והחל לפעול בהתאם לתוכנית משלחת מס' 3 לתחנת חלל זו.

חללית שימשה חללית חירום לצוות.

ב-3 באפריל 1984 לתחנת החלל הגיע חללית סויוז T-11 לביקור של כשבוע. לאחר סיום התוכנית הם נכנסו לחללית "סויוז T-10" וחזרו איתה לכדור הארץ. הנחיתה עברה ללא בעיות בשטח של קזחסטן של כיום.

הקוסמונאטים שהגוע חלל בחללית "סויוז T-10" חזרו לכדור הארץ על סיפון החללית סויוז T-11 לאחר השלמת תוכנית של משלחת מס' 3 שפעלה 236 ימים.

==קישורים חיצוניים==

* [http://www.astronautix.com/s/soyuzt-10.html נתונים מאנציקלופדיית החלל]
* [http://www.spacefacts.de/mission/english/soyuz-T-10.htm נתוני המשימה]

קטגוריה:תוכנית סויוז
קטגוריה:1984 בברית המועצות
עקמומיות ממוצעת

במתמטיקה, העקמומיות הממוצעת (באנגלית: Mean curvature) היא מדד חיצוני לעקמומיות מתחום הגאומטריה הדיפרנציאלית אשר מתאר מקומית את העקמומיות של משטח משוכן במרחב משכן כלשהו כדוגמת המרחב האוקלידי.

במונח נעשה שימוש בידי סופי ז'רמיין במסגרת עבודתה על תורת האלסטיות. Jean Baptiste Marie Meusnier עשה בו שימוש ב-1776, במחקריו על משטחים מינימליים. המונח חשוב באנליזה של משטחים מינימליים, להם עקמומיות ממוצעת קבועה אפס, ובניתוח של ממשקים פיזיקליים בין נוזלים (למשל, קרומי סבון), אשר, למשל, הם בעלי עקמומיות ממוצעת קבועה בזרימות סטטיות, בהתאם למשוואת יאנג-לפלס.

== הגדרה ==
תהי <math>p</math> נקודה על משטח <math>S</math>. כל מישור שעובר דרך <math>p</math> ומכיל את הנורמל ל-<math>S</math> יחתוך את <math>S</math> לאורך עקומה מישורית. התאמה של וקטור יחידה נורמלי לכל נקודה בעקומה המישורית מגדירה עקמומיות לעקומה הזאת. כאשר המישור הזה מסתובב בזווית <math>\theta</math> (כך שהוא תמיד מכיל את הנורמל למשטח), העקמומיות עשויה להשתנות. הערך המרבי <math>\kappa_1</math> והערך המזערי <math>\kappa_2</math> של העקמומיות מכונים ערכי העקמומיות הראשיים של <math>S</math>.

העקמומיות הממוצעת ב-<math>p\in S</math> מוגדרת כממוצע של כל ערכי העקמומיות של עקומות מישוריות שנחתכות מן המשטח על ידי מישורים בזוויות <math>\theta</math> שונות:

:<math>H = \frac{1}{2\pi}\int_0^{2\pi} \kappa(\theta) \;d\theta</math>.

אלא שלפי משפט אוילר בגאומטריה דיפרנציאלית: <math>\kappa_{\theta} = k_1\cos^2\theta + k_2\sin^2\theta\,</math>, כך שמהעובדה שהממוצע של 
<math>\sin^2\theta</math> על פני מחזור שלם הוא 1/2, נקבל:

:<math>H = {1 \over 2} (\kappa_1 + \kappa_2).</math>.

באופן כללי יותר, בעבור על-משטח <math>T</math> העקמומיות הממוצעת נתונה בנוסחה:

:<math>H=\frac{1}{n}\sum_{i=1}^{n} \kappa_{i}.</math>

באופן מופשט יותר ניתן לומר שהעקמומיות הממוצעת היא העקבה של התבנית היסודית השנייה חלקי n.

משטח נתון הוא משטח מינימלי אם ורק אם העקמומיות הממוצעת שלו מתאפסת בכל נקודה.

== ראו גם ==
* עקמומיות גאוס

==קישורים חיצוניים==
* 

קטגוריה:גאומטריה דיפרנציאלית
אלכסנדר, נסיך ליפה

אלכסנדר, נסיך ליפה (בגרמנית: Alexander Fürst zur Lippe; 16 בינואר 1831 – 13 בינואר 1905) היה השליט של נסיכות ליפה משנת 1895 עד מותו.

== ביוגרפיה ==
אלכסנדר נולד ב-16 בינואר 1831 בדטמולד, והיה הילד השביעי של לאופולד השני, נסיך ליפה ואמיליה, נסיכת שוורצבורג-זונדרסהאוזן, בתם של גינטר פרידריך הראשון, נסיך שוורצבורג-זונדרסהאוזן וקרולינה, נסיכת שוורצבורג-רודולשטדט. בצעירותו שירת אלכסנדר לזמן מה כקצין בצבא ממלכת הנובר.

בשנת 1895 מת אחיו וולדמאר, נסיך ליפה, ואלכסנדר עלה לשלטון במקומו. מאחר שאלכסנדר היה חולה נפש, הוקמה עוצרות בליפה, בשל המגבלות החוקיות משנת 1870. וולדמאר הורה בצוואתו כי העוצרות תינתן לאדולף, נסיך שאומבורג-ליפה, גיסו של וילהלם השני, קיסר גרמניה.

בעקבות כך פרץ מאבק ירושה בין אדולף, נסיך שאומבורג-ליפה מבית שאומבורג-ליפה לבין ארנסט השני, רוזן ליפה-ביסטרפלד מבית ליפה-ביסטרפלד. בשנת 1897 הכריע בית המשפט הקיסרי בלייפציג, בראשות אלברט, מלך סקסוניה, שהנסיכות תעבור להיות תחת העוצרות של ארנסט. בשנת 1904 מת ארנסט, ובנו לאופולד, רוזן ליפה-ביסטרפלד ירש את נחלותיו ותאריו, וכמו כן ירש את העוצרות על נסיכות ליפה. ב-13 בינואר 1905 מת אלכסנדר בסנט גילגנברג, וכמה חודשים לאחר מכן החליט בית המשפט הקיסרי שלאופולד יקבל את הנסיכות.

== אילן יוחסין ==

==קישורים חיצוניים==

* 

== הערות שוליים ==

קטגוריה:גרמנים שנולדו ב-1831
קטגוריה:גרמנים שנפטרו ב-1895
קושיית הבית יוסף

קושיית הבית יוסף היא קושיה ידועה בענייני חנוכה שנשאלה לראשונה בתקופת הראשונים והתפרסמה בספר "בית יוסף" של רבי יוסף קארו.

תמצית הקושיה היא בהתבסס על דברי התלמוד, לפיו חג החנוכה נחוג שמונה ימים לזכר נס פך השמן, שבמהלכו נמצא פך המכיל שמן שמספיק להדלקת המנורה למשך יום אחד בלבד, ובדרך נס הספיק לשמונה ימים. נמצא שהנס היה רק שבעה ימים - שהרי עבור היום הראשון היה מספיק שמן ללא צורך בנס, ומדוע חג החנוכה נקבע לשמונה ימים.

הקושיה הפכה במהלך הדורות לנכס צאן ברזל בקרב לומדי התורה ולעיסוק מרכזי בימי החנוכה. בדרשות רבות לחנוכה מוצעים לה תירוצים אפשריים.

==מקורות==
בספר "בית יוסף" בהלכות חנוכה הקשה:
 עוד לפניו, כמה ראשונים שאלו את השאלה, אך ספרי הראשונים הללו לא היו מצויים תקופה ארוכה, ולכן הקשה אותה הבית יוסף מעצמו, בלא לדעת שהראשונים הקדימוהו., הקושיא התפרסמה בשל אזכורה בבית יוסף, ובלשון העם נקראה השאלה על שמו "קושיית הבית יוסף".

==תירוצים לקושיה==
ה"בית יוסף" עצמו מתרץ שלושה תירוצים:
* החשמונאים חילקו את השמן שבפך לשמונה חלקים ובכל לילה נתנו במנורה שמינית מכמות השמן המספיקה להדלקת המנורה, ובכל זאת היא דלקה עד הבוקר. נמצא שבכל הלילות נעשה נס.
* הפך נשאר מלא גם לאחר מילוי תוכנו בנרות המנורה, והנס ניכר כבר בלילה הראשון.
* בלילה הראשון נתנו את כל השמן שבפך בנרות המנורה, ולאחר שדלקו כל הלילה נמצאו הנרות מלאים שמן וכן בכל לילה ולילה.
הקושיה ותירוצי ה"בית יוסף" נדונו בהרחבה בספרי ההלכה, הפרשנות, החסידות ואף בספרי המוסר והקבלה. במשך השנים נוספו אלפי תירוצים וחוברו ספרים מיוחדים שאספו תירוצים לקושיה (ראו להלן).
רוב התירוצים מבוססים על אחת משלוש האפשרויות. א. גם ביום הראשון היה נס. ב. היום הנוסף נקבע על נס אחר. ג. מסיבות אחרות היה עניין בקביעת חג של שמונה ימים.

==ראו גם==
* נס פך השמן

==לקריאה נוספת==
* ירחמיאל זלצר, נר למאה - מאה תירוצים על קושיית הבית יוסף
* , חמש מאות תירוצים על קושיית הבית יוסף, מכון "אור חדש", אשדוד, תשס"ז
* שמונה מי יודע - אלף תירוצים על קושיית הבית יוסף, עם ביאורים והרחבות, הרב שמואל דוד וייס, ירושלים, תש"פ

==קישורים חיצוניים==
* 
* [https://www.yeshiva.org.il/wiki/index.php?title=קושיית_בית_יוסף_על_חנוכה קושיית בית יוסף על חנוכה] באתר ויקישיבה.
* [https://he.wikisource.org/wiki/קטגוריה:קושיית_הבית_יוסף_לחנוכה קושיית הבית יוסף לחנוכה] באתר ויקיטקסט
* מידע על [https://merhav.nli.org.il/primo-explore/search?query=any,exact,קושיא,OR&query=any,exact,הבית%20יוסף,AND&query=any,exact,חנוכה,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0&fromRedirectFilter=true קושיית הבית יוסף] בקטלוג "מרחב" של הספרייה הלאומית
* 
* 
* 

==ביאורים==

== הערות שוליים ==

קטגוריה:חנוכה
קטגוריה:יוסף קארו
אורלה (בלארוס)

אורלה (בבלארוסית: О́рля, נהגה: אורליה; ברוסית: Орля, אורליה; בפולנית: Orla; בפי יהודיה: אורלובה, אורלי) הוא כפר במחוז משנה שצ'וצ'ין במחוז גרודנו שבבלארוס, על גדות נהר הניימן מדרום-מערב לנבהרדק.

==היסטוריה==

==יהודי אורלה==
התיישבות יהודית באורלה מתועדת כבר ממחצית המאה ה-17, הקהילה המקומית הייתה עשירה ושילמה לבדה כשליש מן המיסים שהטיל ועד מדינת ליטא על גליל טיקטין שאליו השתייכה הקהילה. במשך השנים גדלה הקהילה וקטנה בהתאם לתנאי החיים הכלכליים, וערב מלחמת העולם הראשונה עמדה אוכלוסייתה היהודית של אורלה על קרוב ל-400 איש. בימי המלחמה שותק הכפר, תושביו סבלו רעב, ותושביו היהודיים סבלו קשות מידי חיילי הצבא הרוסי שבזזו את רכושם ונהגו כלפיהם באלימות קשה. כבר לפני המלחמה החלה הגירה יהודית מאורלה, הן כחלק מתהליך העיור הכללי, והן בהגירה אל מעבר לים. לאחר המלחמה היו יהודי הכפר, 195 במספר, כשליש מן האוכלוסייה הכללית, אך את המיעוט הקטן ביותר בכפר היוותה האוכלוסייה הפולנית.

רוב ככל תושבי אורלה שנותרו בכפר עד מלחמת העולם השנייה, נרצחו בשואה. בנובמבר 1941 הם הועברו לגטו שהוקם בעיירה הקרובה ז'ולודק שרוב ככל יושביו נרצחו במספר אקציות, כשהעיקרית שבהן התרחשה כעבור חצי שנה. אין מידע על ניצולים יהודיים מן הכפר.

===רבני הכפר===
חלק מרבני הכפר ידועים:
* ר' אהרן ב"ר פסח - הרב הראשון של אורלה שמוזכר בתעודות
* רבי אליעזר ב"ר צבי הירש - כיהן באורלה בסוף המאה ה-18 וממנה עבר לכהן בגרודנו, נמסר שהניח אחריו חיבורים רבים שלא נדפסו
* רבי חיים לייב מישקובסקי - כיהן באורלה בסביבות 1860, וממנה עבר לכהן בז'ולודק
* רבי ישראל יהונתן ירושלימסקי - כיהן אחרי הרב מישקובסקי, ונפטר בימי מלחמת העולם הראשונה (1917). חתנו של הרידב"ז וחותנו של הרב יחזקאל אברמסקי

==לקריאה נוספת==
* א' מאירוביץ (עורך), ספר ז'לודוק ואורלובה: גלעד לזיכרון, תל אביב תשכ"ז
* רחל גרוסבאום-פסטרנק, "אורלה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 106–107.

==קישורים חיצוניים==

* 

==הערות שוליים==

קטגוריה:מחוז גרודנו: יישובים
תולין A

תולין A (בשוודית: Thulin A (automobile)) היא מכונית משפחתית פתוחה, מתוצרת יצרנית כלי הטיס השוודית "Enoch Thulins Aeroplanfabrik " (מאוחר יותר, החברה הייתה קרויה "AB Thulinverken" ), אשר יוצרה בין השנים 1920–1925.

דגם ה-"תולין A" תוכנן ונבנה על ידי מהנדס המטוסים ומנועי הבעירה הפנימית "Enoch Thulin" , אשר נהרג ב-19 במאי 1919 בזמן שהטיס את מטוסו מסוג "Thulin K3".

==דגמים==
* "Thulin A20"
* "Thulin A25"
==תולין A==
* 4 נוסעים
* מנוע קדמי
* מנוע בנזין
* מערכת היגוי - מימין
* מערכת חשמל - 6 וולט
* חלון קדמי בלבד (חצוי במרכזו)
* גלגל רזרבי

== תמונות ==
<gallery mode="packed" heights="130">
קובץ:Thulin 1921.JPG | "תולין A", שנת 1921
קובץ:Thulin A25 1923.jpg | "תולין A" דגם 25, שנת 1923
קובץ:Thulin A25 1923 2.jpg | "תולין A" דגם 25, שנת 1923
קובץ:Thulin A20 1920.jpg | "תולין A" דגם 20, שנת 1920
קובץ:Thulin A20 1920 2.jpg | "תולין A" דגם 20, שנת 1920
קובץ:1924ThulinTypA.jpg | "תולין A", שנת 1924
</gallery>

==לקריאה נוספת==
* [https://www.google.co.il/search?q=Thulin+A+(automobile)&tbm=isch&source=iu&ictx=1&fir=Ep98uvBHWELHIM%253A%252C3SdbvwyCiQ0CFM%252C_&usg=AI4_-kRR5CWeGZKIUet2ohN2jfIDTn_MTA&sa=X&ved=2ahUKEwiT7sqB8fveAhXCKlAKHYO3CVoQ9QEwBHoECAYQCA#imgrc=Ep98uvBHWELHIM: "תולין A" - תמונות]

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:מכוניות משפחתיות
קטגוריה:דגמי מכוניות שהושקו ב-1920
קטגוריה:מכוניות שוודיות
פלורנס אייסי

פלורנס איסי (בצרפתית: Florence Ayisi; נולדה ב-1962 או 1964) היא אקדמאית ויוצרת קולנוע מקמרון. הסרט שלה Sisters in Law זכה ביותר מ-27 פרסים (כולל Prix Art et Essai בפסטיבל הקולנוע בקאן בשנת 2005. וכן בפרס פיבודי) והיה ברשימה הקצרה למועמדות עבור פרס אוסקר בשנת 2006. היא זכתה בפרס "Breakthrough Brits" לכישרון קולנועי של המועצה הבריטית לקולנוע בשנת 2008. מאז שנת 2000 היא מלמדת קולנוע באוניברסיטת דרום ויילס.

אייסי ייסדה את חברת ההפקות Iris Films ב-2005. 

בשנת 2007 היא זכתה להכרה עבור עבודתה המייצרת קישור למדינות חבר העמים הבריטי בפגישה עם המלכה אליזבת.

== השכלה ==
אייסי סיימה תואר שני בהפקת קולנוע בבית ספר לקולנוע בלידס, ותואר שני בהפקת תיאטרון ותקשורת באוניברסיטת האל. יש לה גם תעודה בעיתונות והפקת טלוויזיה מהמרכז להכשרה בטלוויזיה באולפני פולהאם, שבלונדון. את התואר הראשון שלה באנגלית השלימה בקמרון בשנת 1986.

== פילמוגרפיה ==
* Zanzibar Soccer Dreams (אם קטלין ברילה, 2016, סרט קצר)
* Transforming Lives: PNDP and Rural Development in Cameroon (2014, סרט קצר)
* Handing Down Time – Cameroon (2012, סרט קצר)
* Cameroonian Women in Motion (2012, סרט קצר)
* Art of this Place: Women Artists in Cameroon (2011, סרט קצר)
* Zanzibar Soccer Queens (2007/2008)
* Our World in Zanzibar (2007, סרט קצר)
* My Mother: Isange (2005, סרט קצר)
* Sisters in Law (2005) (עם קים לונגינוטו, 2005)
* Reflections (2003)

== קבלה ==
מרשה מסקימון ודורותי סי רואו כתבו ש"הדיוקנאות של אייסי של חייהן של נשים אפריקאיות, המצוירים בניואנסים, דוחים סטריאוטיפים פשטניים, ומצביעים על כך שפוליטיקה מגדרית בעולם גלובלי לעולם לא יתחלק באופן קל על פי קווי המתאר של מדינות לאום, או 'מזרח' ו'מערב', או 'מפותחות' ו'מתפתחות'." במאמר משנת 2012 כתב אוליבייה ז'אן צ'ואף ש"קים לונגינוטו ופלורנס אייסי, בסרטן Sisters in Law, בולטות במקוריות שבה הן מתארות את דמותו של שופט בהקשר של חוסר ביטחון פוסט-קולוניאלי, כשהן מאירות זרקור על שתי נשים חזקות בתור הפנים של ביטחון אמיתי ויציבות שיפוטית". בביקורת אחרת, הסרט מתואר כ"עבודה בנויה היטב וממוקדת, שבאמת אומרת משהו על היבט קטן ואפשרי לעיכול של תרבות אחרת והאנשים שמעצבים אותה." ביקורת בכתב העת Black Camera מתאר את הסרט Sisters in Law כ"סרט שהופך חוויות לאוניברסליות מבלי לנכס אותן."

== לקריאה נוספת ==
* 

== קישורים חיצוניים ==

* [http://www.wmm.com/filmcatalog/makers/fm623.shtml Florence Ayisi] at Women Make Movies
* [https://www.youtube.com/results?search_query=florence+ayisi Florence Ayisi] on YouTube

== הערות שוליים ==

קטגוריה:ילידות 1962
קטגוריה:ילידי 1962
קטגוריה:במאיות קמרוניות
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
ניקולאי רוקאבישניקוב

ניקולאי ניקולייביץ' רוקאבישניקוב (ברוסית: Николай Николаевич Рукавишников; ) הוא קוסמונאוט סובייטי שטס לחלל בשלוש משימות במסגרת תוכנית סויוז.

==קורות חיים==
ניקולאי רוקאבישניקוב נולד בטומסק למשפחת עובדי מערכת הרכבת. לאחר מספר שנים המשפחה עברה למוסקבה בה הוא סיים את בית הספר בשנת 1951. באותה שנה הוא התקבל ללימודי הנדסה במכון לפיזיקה הנדסית. לאחר סיום הלימודים החל לעבוד במחלקת תכנון מס' 1. ניקולאי רוקאבישניקוב עסק בפרויקטים שקשורים בשיבוץ מערכות ממוחשבות במערכות טילים.

בשנת 1967 שובץ ניקולאי רוקאבישניקוב ביחידת הקוסמונאוטים והחל בהכנות לטיסת חלל. טיסתו הראשונה בוצעה בשנת 1971 על סיפון סויוז 10 (ולדימיר שטאלוב היה מפקד צוות). בשל התקלה חללית לא הצליחה לבצע עגינה בתחנת חלל סאליוט 1 וטיסה קוצרה.

בשנת 1974 שוגר רוקאבישניקוב לחלל בפעם השנייה, בחללית סויוז 16 (אנטולי פיליפצ'נקו) ה יה מפקד צוות). בטיסה זו בוצעו בדיקות שינויים שנערכו בחללית לקראת שיגור פרויקט אפולו-סויוז. 

בהמשך הוא היה חבר צוות המשנה של מספר משימות חלל סובייטיות.

בשנת 1979 רוקאבישניקוב שוגר לחלל בפעם השלישית בחללית סויוז 33 כמפקד צוות לצד גאורגי איוואנוב מבולגריה. הם היו צריכים לעגון בתחנת החלל סאליוט 6, במהלך תמרון התקרבות במרחק של כ-16 ק"מ מתחנת החלל המנוע הראשי הפסיק לפעול. בהיעדר המנוע הראשי לא היה שום סיכוי להתחבר לתחנת החלל ולא היה ברור האם הצוות בכלל יוכל לחזור לכדור הארץ תוך שימוש במנוע רזרבי בלבד. הודות הידע המעמיק של רוקבישניקוב בחלליות הוא הצליח להנחית את החללית בשלום.

בשנת 1987 ניקולאי רוקאבישניקוב עזב את יחידת הקוסמונאוטים וחזר לעבוד במחלקת תכנון מס' 1.

ניקולאי רוקאבישניקוב נפטר בשנת 2002 מבעיות לב.

==קישורים חיצוניים==

* [http://www.spacefacts.de/bios/cosmonauts/english/Rukavishnikov_Nikolay.htm תקציר נתונים באתר ספייספאקטס]
* [http://www.astronautix.com/r/rukavishnikov.html נתונים מאנציקלפדיית החלל]
* [https://www.gctc.ru/main.php?id=1128 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=1304 ביוגרפיה מפורטת] 
* 

קטגוריה:ערכים שבהם תבנית בריטניקה אינה מתאימה
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מהנדסים סובייטים
קטגוריה:אישים שהונצחו על בולי ברית המועצות
קטגוריה:מקבלי עיטור קרל מרקס
קטגוריה:סובייטים שנולדו ב-1932
קטגוריה:נפטרים ב-2002
Akbot

אקבוט (באנגלית: Akbot) היה וירוס מחשב שנבנה על ידי ההאקר אוואן ווקר (Owen Walker) מניו זילנד.

הווירוס הופץ באמצעות שימוש בפרוטוקול IRC והדביק 1.3 מיליון מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.

בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות.

ווקר נעצר בחודש אפריל 2008, במהלך מבצע של ה-FBI לתפיסת פושעי סייבר המהווים איום על הביטחון הלאומי, אך שוחרר ולא הורשע לאחר שבית המשפט פסק לטובתו.

== ראו גם ==

* בוטנט
* וירוס
*פשע מקוון
*Bot Herder
*Grum botnet

== קישורים חיצוניים ==

* [https://github.com/malwares/Botnet/tree/master/AkBot-IRC--lsd-mod/AkBot%5BIRC%5D-lsd_mod קוד המקור של Akbot באתר Github] 
* [https://www.nzherald.co.nz/nz/news/article.cfm?c_id=1&objectid=10521614 כתבה אודות התוקף באתר Nzherald] 

== הערות שוליים ==

קטגוריה:תוכנות זדוניות
קטגוריה:בוטנטים
המילון הכללי של הלשון הקטלאנית

השער של מהדורת 1932 של המילון הכללי של הלשון הקטלאנית
המילון הכללי של הלשון הקטלאנית (Diccionari General de la Llengua Catalana; בקיצור DGLC) מאת פומפאו פברה הוא מילון של השפה הקטלאנית, שפורסם לראשונה בהמשכים בשנת 1931 ובתור כרך אחד בשנת 1932. הוא היה המילון התקני של קטלאנית במשך 63 שנה, עד שב־1995 הופיעה המהדורה הראשונה של מילון השפה הקטלאנית של המוסד ללימודים קטלאניים (IEC).

== היסטוריה ==
המוסד ללימודים קטלאניים רצה ליצור אוצר מילים רשמי, ומשימה זו הופקדה בידי קבוצה קטנה בראשות פומפאו פברה. פברה כבר פרסם לפני־כן מילון אורתוגרפי (1917) על פי הכללים של המוסד ללימודים קטלאניים, בנוסף לעבודות רבות נוספות בנושא תקנון השפה הקטלאנית.

פברה ערך המילון בזמן הדיקטטורה של פרימו דה ריברה (1923–1930). הוא הקדיש לכך שש שנים. הוא הופיע בצורה של סדרת חוברות שהופצוא למנויים במהלך 1931. ב־30 בנובמבר 1932 חנות הספרים הגדולה ליברריה קטלוניה פרסמה את המהדורה הראשונה בכרך אחד. העורך האחראי על ההוצאה לאור היה אנטוניו לופז ליאוזאס.

ב־4 בפברואר של 1939, בסוף מלחמת האזרחים הספרדית ובאווירה של דיכוי של השפה הקטלאנית, הלוחות המקוריים של המילון וטיוטות העורכים הושמדו על ידי הצבא של פשיסטי גנרל פרנקו.

המהדורה השנייה יצאה לאור רק בשנת 1954 (לאחר מותו של פברה), והייתה מצונזרת. עד שנת 1994 יצאו לאור עוד 32 מהדורות.

== תיאור ==
פברה יישם בעריכת המילון שיטה מדעית קפדנית שזיכתה אותו בהכרה של בני דורו. ברוח הזאת, הוא דחה מילים אזוריות בעלות תפוצה מוגבלת ומילים מיושנות שיצאו מהשימוש.

פברה כתב בהקדמה למהדורה הראשונה על מקורות לעבודה: "בעריכת המילון עמדו למולי מילונים רבים של קטלאנית ושל שפות אחרות (בעיקר זה של האקדמיה הספרדית, זה של האצפלד ודרמסטטר, וזה של ובסטר), ואוספים מילונאיים שפורסמו בעבר (מילון אגילו [Aguiló], עלון הדיאלקטולוגיה בקטלאנית, וכו') והפעילויות הנוכחיות של הלשכה המילונאית (בהן אלה של מנואל דה מונטוליו וקרלס ריבה, והמאמרים על בוטניקה מאת פיוס פונט אי קר ומאת מיקל דה גרגנטה אי פאברגה); נעשו שאילתות רבות למומחים, ובמקרים רבים בהם היו ספקות על המשמעות עצמה או על ההגדרה הטובה ביותר של מילה, זה הועבר למחלקה הפילולוגית: ננקטו כל אמצעי הזהירות כדי למנוע הגדרות לא מדויקות."

המילון הכללי, או פשוט "הפברה", כפי שרבים כינוהו, הצליח לאחד את הכתיב, לטהר את אוצר המילים, ולתקנן את הדקדוק ואף לטבוע תחדישים.

== לקריאה נוספת ==
* Germà Colon i Amadeu-J. Soberanas, Panorama de la lexicografia catalana: de les glosses medievals a Pompeu Fabra, Barcelona, Enciclopèdia Catalana, 1991 (2ª ed.).
* Albert Rico i Joan Solà, Gramàtica i lexicografia catalanes, síntesi històrica. Universitat de València, València 1995.

== קישורים חיצוניים ==

* [http://lexicografia.blogspot.com/2007/12/les-noces-de-plat-del-canems-ii.html Els anys de les 32 diferents edicions del DGLC]
* [http://lexicografia.blogspot.com/2007/12/les-noces-de-plat-del-canems-iii.html Un llibre d'opinions de contemporanis sobre el DGLC]
* [http://www.iec.cat Web de l'IEC]
* [http://www.escriptors.cat/autors/fabrap/pagina.php?id_sec=754 Web sobre Pompeu Fabra]
* 
* 

== הערות שוליים ==

קטגוריה:יצירות משנת 1932
קטגוריה:קטלאנית
קטגוריה:מילונים
סעווה (יישוב)

סעווה (בעבר מולדה) הוא יישוב בדואי במחוז הדרום, אחד מ-7 היישובים המוכרים המרכיבים את המועצה האזורית אל קסום בישראל. הוא הוקם בשנת 2003, לפי החלטת הממשלה על הקמת מספר יישובי קבע לבדואים בנגב. היישוב מתפרש על פני שטח של 11,000 דונם ומהווה מקום מושבם של בני שבט אטרש. ביישוב מתגוררים כ-2,300 תושבים (נכון לשנת 2022).

== הנטיעות ביער מולדה ==
בינואר 2022 קרן קיימת לישראל ביצעה נטיעות על אדמות מדינה ביער מולדה הסמוך ליישוב, דבר שעורר מהומות אלימות במספר מוקדים מצד תושבי הנגב הבדואים, שראו במהלך השתלטות על קרקעות בדואיות. 18 איש, בהם 6 קטינים, נעצרו במהומות אלימות שכללו זריקות אבנים. שני שוטרים נפצעו. חברי כנסת מהרשימה הערבית המאוחדת (רע"מ) הודיעו שעד שלא יפסקו הנטיעות לא יצביעו בעד הקואליציה. כעבור יממה הנטיעות הופסקו.<ref></ref>

==ראו גם==
* בדואים בישראל

==הערות שוליים==

קטגוריה:יישובים שהוקמו ב-2003
קטגוריה:מועצה אזורית אל קסום
קטגוריה:יישובים במחוז הדרום
קטגוריה:יישובים בדואיים בישראל
קטגוריה:ישראל: יישובים
קטגוריה:הנגב: יישובים
קטגוריה:יישובים ערביים בישראל
Bot herder

בוט הרדר (אנגלית: Bot Herder, רועה בוט) הוא כינוי להאקרים העושים שימוש במערכות אוטומטיות כדי לסרוק רשתות, למצוא מערכות עם פגיעויות ולהתקין בהן תוכנה שתהפוך אותם לחלק מבוטנט.

לאחר ההדבקה הראשונית מחשבו של הקורבן יהפוך לזומבי מכיוון שהוא ממתין לקבלת פקודות מהמפעיל שלו.

השם הוא נגזרת מהמילים רועה צאן ובוטנט משום שמטרתו העיקרית של התוקף היא הרחבת כמות הקורבנות והוספת אזורי תקיפה חדשים.

התוקפים שולחים פקודות מרוחקת אל מחשבי הקורבנות באמצעות שרתי שליטה ובקרה ומשתמשים בשרתי פרוקסי על מנת להסתיר את כתובות ה-IP ושומרים על אנונימיות.

== ראו גם ==

* וירוס
* בוט
* בוטנט
* קונפיקר

== קישורים חיצוניים ==

* [https://whatis.techtarget.com/definition/bot-herder הסבר על Bot Herder באתר Techtarget ]
* [https://www.cnet.com/news/bot-herders-may-have-controlled-1-5-million-pcs/ כתבה אודות השתלטות Bot Heders על מחשבים ]

== הערות שוליים ==

קטגוריה:תוכנות זדוניות
קטגוריה:בוטנטים
קרחון מינסוטה

מפה של רכס סנטינל עם קרחון מינסוטה העליון ויובליו הצפוניים
 קרחון מינסוטה (באנגלית: Minesota Glacier) הוא קרחון רחב-ידיים, באורך 72 ק"מ וברוחב 9 ק"מ, הזורם מזרחה דרך הרי אלזוורת' באנטארקטיקה, ומפריד בין רכס סנטינל לרכס הריטג'. 

המקור המזין אותו הוא קרח מרמה מערבית להרים וכן קרחון נימיץ וקרחון ספלטסטוסר, והוא מתמזג עם זרם הקרח ראטפורד הגדול ממנו בשוליים המזרחיים של הרי אלזוורת'. 

==היסטוריה==
===מקור השם===

הקרחון נקרא על ידי הוועדה המייעצת לשמות אנטארקטיים על שם אוניברסיטת מינסוטה במיניאפוליס, ששלחה צוותי מחקר להרי אלזוורת' בשנים 1962-1961, 1963-1962 ו-1964-1963.

== קרחוני יובלים == 

* קרחון ספלטסטוסר
* קרחון גוואן
* קרחון ובסטר
* קרחון נימיץ
* קרחון וסבכר
* קרחון האדמן
* קרחון קארי

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:10041 קרחון מינסוטה] באתר הסקר הגאולוגי של ארצות הברית

==הערות שוליים==

מינסוטה
קטגוריה:ארצות הברית באנטארקטיקה
חוזה מדריד (1953)

חוזה מדריד נחתם ב-23 בספטמבר 1953 בין ארצות הברית לספרד.

ההסכם, שנחתם בתקופת המלחמה הקרה, סיים תקופה של בידוד ומתח בין בעלות הברית לספרד, אחרי שהרבה מבעלות הברית עדיין ראו את ספרד משטר פאשיסטי שתמך במדינות הציר.

==תנאי ההסכם==
לפי ההסכם קיבלה ארצות הברית זכות שימוש בבסיס רוטה בספרד וכן בשלושה שדות תעופה צבאיים במדינה בתמורה לסיוע צבאי וכלכלי נרחב שהעבירה לספרד.

ארצות הברית השיגה בכך מאחזים צבאיים לכוחותיה בדרום-מערב אירופה, ואילו ספרד חיזקה את כלכלתה.

אף על פי שלא נחתמה ברית צבאית מלאה, ארצות הברית חיזקה מאוד את הסיוע שלה לספרד בעקבות ההסכם. בין השנים 1956–1961, סך הסכום הצבאי שארצות הברית השקיעה בספרד נאמד ב-500 מיליון בצורה של מענקים, ובין 1962 ל-1982 נאמד בסכום ב-1.238 מיליארד דולר, בצורת הלוואות (727 מיליון דולר) ומענקים (511 מיליון דולר).

בשנים 1983–1986, הסיוע הצבאי של ארצות הברית, הסתכם בממוצע ב-400 מיליון דולר בשנה, אך הוא ירד במעט ל-100 מיליון דולר בשנה ב-1987 וב-1988. המענקים שנחתמו כחלק מההסכם נגמרו ב-1989 בהתאם להתחזקות הצבא הספרדי.

יותר מ-200 קצינים ספרדים ומש"קים קיבלו הכשרה מיוחדת בארצות הברית בכל שנה במסגרת תוכנית מקבילה.

קטגוריה:ארצות הברית: אמנות והסכמים
קטגוריה:ספרד: אמנות והסכמים
קטגוריה:יחסי ארצות הברית – ספרד
קטגוריה:1953
Christmas, with Love

Christmas, with Love (בעברית: חג המולד, באהבה) הוא אלבום חג המולד הראשון של הזמרת-יוצרת הבריטית ליאונה לואיס ואלבום האולפן הרביעי שלה. האלבום יצא לאור ב-29 בנובמבר 2013, על ידי חברות התקליטים סייקו רקורדס ותקליטי RCA.

עם יציאתו נכנס האלבום אל המקום ה-113 במצעד הבילבורד 200, וה-13 במצעד האלבומים הבריטי.

== רקע והפקה ==
האלבום הופק על ידי ליאונה לואיס, ריצ'רד סטנרד, אש האווס. גרסתו הרגילה של האלבום מכילה בתוכה כ-10 רצועות. בין שירי האלבומים ניתן למנות גרסאות מחודשות לשירים כדוגמת "White Christmas", "O Holy Night", "Silent Night" וכדומה.

מתוך האלבום יצא סינגל אחד "One More Sleep", אשר זכה להצלחה נאה ברחבי העולם ובבריטניה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אירלנד (IRMA)
|זהב
|7,500
|-
!בריטניה (BPI)
|זהב
|100,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!גרמניה
| rowspan="3" |29 בנובמבר 2013
| rowspan="7" |תקליטור • הורדה דיגיטלית
| rowspan="3" |סוני מיוזיק
|
|-
!אירלנד
|
|-
!שווייץ
|
|-
!בריטניה
|2 בדצמבר 2013
|סייקו
|
|-
!קנדה
| rowspan="3" |3 בדצמבר 2013
|תקליטי RCA
|
|-
!איטליה
|סוני מיוזיק
|
|-
!ארצות הברית
|תקליטי RCA
|
|}

== קישורים חיצוניים ==

==הערות שוליים==

קטגוריה:אלבומי חג המולד מ-2013
קטגוריה:אלבומי ליאונה לואיס
קטגוריה:אלבומי חברת סייקו מיוזיק
A Kylie Christmas

A Kylie Christmas (בעברית: חג המולד של קיילי) הוא המיני-אלבום החמישי של הזמרת-יוצרת האוסטרלית קיילי מינוג. המיני-אלבום יצא לאור ב-30 בנובמבר 2010 על ידי חברת התקליטים פרלופון. בנוסף למיני-אלבום זה, הוציאה מינוג מיני-אלבום נוסף בשם A Christmas Gift, ב-1 בדצמבר 2010.

== רקע והפקה ==
המיני-אלבום A Kylie Christmas מכיל בתוכו שני חידושים לשירים "Let It Snow" ו-"Santa Baby". המיני-אלבום A Christmas Gift, מכיל את השיר "Aphrodite" אשר לקוח מתוך אלבומה האחד עשר, Aphrodite, ושני שירים נוספים, שאחד מתוכם הוא "Santa Baby" גם כן.

הגרסה של מינוג לשיר "Santa Baby" הצליחה להגיע אל המקום ה-38 במצעד הסינגלים הבריטי.

== רשימת רצועות ==

== מיקומי שיא ==

== היסטוריית יציאות ==
{| class="wikitable"
!אזור
!תאריך יציאה
!חברת תקליטים
!פורמט
!גרסה
!מקור
|-
!בריטניה
| rowspan="2" |30 בנובמבר 2010
|פרלופון
| rowspan="5" |הורדה דיגיטלית
| rowspan="2" |A Kylie Christmas
|
|-
!ארצות הברית
|Astralwerks
|
|-
!בריטניה
|1 בדצמבר 2010
|פרלופון
|A Christmas Gift
|
|-
!אוסטרליה
| rowspan="2" |12 בדצמבר 2010
| rowspan="2" |מאשרום רקורדס
| rowspan="2" |A Kylie Christmas
|
|-
!ניו זילנד
|
|}

== קישורים חיצוניים ==

== הערות שוליים ==

קטגוריה:אלבומי חג המולד מ-2010
קטגוריה:מיני-אלבומים מ-2010
קטגוריה:מיני-אלבומים של קיילי מינוג
קטגוריה:מיני-אלבומי חג המולד
קטגוריה:מיני-אלבומים באנגלית
קטגוריה:אלבומי חברת פרלופון
פסקאל אובולו

פסקאל אובולו (בצרפתית: Pascale Obolo; נולדה ב-7 בינואר 1967) היא במאית קולנוע ואמנית קמרונית.

== ביוגרפיה ==
אובולו נולדה בקמרון, לאב שדגל במטרה הפאן-אפריקאית, וגידל אותה באידאולוגיה קומוניסטית, כולל לימוד השפה הרוסית וביקורים בברית המועצות. לאחר שאביה הוגלה מקמרון בשל אי הסכמתו עם הנשיא אהידג'ו, הוא לקח את משפחתו (אמה הייתה אחות, ויש לה 6 אחים ואחיות) לפרוורי פריז. היא גדלה שם, בשכונות מהגרים, מגיל שש, והפכה שם בנערותה לחלק מתרבות ההיפ-הופ, בו, לגברי אבולו, מצאה שייכות שלא הצליחה למצוא בתרבות הצרפתית. היא השתתפה במספר הרכבים עם נערות אחרות, אשר נאלצו להילחם על מקומן והלגיטימיות שלהן בתחום המוזיקה שהיה מאוד בשליטה גברית. הנערות היו, על פי אובולו, "מאוד מסורות ומאוד פמיניסטיות".

אובולו היא בוגרת קונסרבטוריון הקולנוע Conservatoire Libre du Cinéma Français באוניברסיטת פריז VIII היא ידועה בשל סרטיה הפמיניסטיים המתעדים נשים בהיפ הופ בפרוורי צרפת ובתרבות המוזיקלית של אפריקה. ב-2005 יצא סרט הבכורה שלה, Calypso at Dirty Jim's, מחווה למוזיקת הקליפסו של טרינידד, אשר זכה בפרסים רבים ב-2006 כולל את פרס פסטיבל הסרטים הפאן-אפריקאי של קאן ופסטיבל סרטי אפריקה בתפוצות בניו יורק. בשנת 2008 היא הפיקה את הסרט הקצר La Femme invisible (האישה הבלתי נראית). סרטה הראשון באורך מלא, סרט תיעודי על קליפסו רוז, Calypso Rose: Lioness of the Jungle, יצא ב-2011.

אובולו היא מייסדת שותפה של מגזין האמנות Afrikadaa, וגם משתתפת ביריד ספרי האמנות של אפריקה (AABF). המגזין הוא לטענתה של אובולו הראשון שהוא של אפריקאים ועבור אפריקאים. היא עבדה עם מכון גתה בקמרון במשך מספר שנים על מה שהיא מתארת כ"פרויקט מונחה אדריכלות של סרט-פוגש-דפוס".

== קישורים חיצוניים ==

== הערות שוליים ==

קטגוריה:במאיות קמרוניות
קטגוריה:אמנים קמרונים
קטגוריה:ילידות 1967
משל לבלוב התאנה בקיץ

עץ תאנה]]
משל לבלוב תאנה בקיץ הוא אחד ממשלי ישו בברית החדשה. הוא מופיע בבשורות מתי, מרקוס ולוקס. משל זה עוסק בבואה הקרב של מלכות השמיים, בדומה לסיפורים אחרים הכוללים את סמל התאנה, כמו משל התאנה ללא פרי וקללת עץ התאנה.

== סיפור המשל ==

על פי בשורת מתי:

על פי בשורת מרקוס:

על פי בשורת לוקס:

== פרשנויות ==
ישו מתייחס לדברי תלמידיו המתגאים בבנייני המקדש והפאר שבהם ואומר להם שבעתיד הלא רחוק עתיד המקדש להיחרב. התלמידים שואלים למתי הנבואה, בהתכוונם לאחרית הימים ובחשבם שחורבן המקדש ושובו של ישו באחרית הימים מתרחשים בו זמנית. תשובתו של ישו היא כי אל להם לחשוב שהקץ קרב, אירועים רבים עוד צפויים בהיסטוריה עד הגיע המועד, ושעליהם להיזהר מכל מחשבי הקיצין ונביאי השקר, משיחי השקר ומורי השקר, המנבאים שהוא, ישו, כבר חזר והוא מצוי כאן או שם. אבל כשיגיע המועד הם יוכלו לזהותו על פי סימנים, בדומה לחקלאים המזהים את הקיץ הקרב (קיץ וקץ הן מילים קרובות) על פי הופעת הפריחה-הלבלוב של עץ התאנה. 

הקטעים המצוטטים לעיל מן הבשורות מציגים את אחרית הימים בהמשלה לטבע: כפי שעלי עץ התאנה, רומזים על סימני אחרית הימים כמתואר באפוקליפסה הסינופטית של לוקס כ"א 28-5 כן גם הפריחה ולבלוב עץ התאנה במשל מצביעים על כך שמלכות אלוהים קרבה ובאה.

פרשנות חלופית מודרנית, היא הפרשנות האומרת שעץ התאנה מייצג את עם ישראל, כאשר הקמתה של מדינת ישראל היא הישות הפוליטית המתחדשת בארץ ישראל. לפי פרשנות זו, הקמתה של מדינת ישראל מבשרת את תחילת אחרית הימים והתמלאות נבואות התנ"ך והברית החדשה בדבר הקמת מלכות אלוהים, ושובו של המשיח. בהתאם לכך, כאשר מדינת ישראל הוקמה ב-14 במאי 1948, הגיע הל לינדסי למסקנה, כי אנחנו חיים בדור האחרון.

בהקשר לכך ניתן למנות את נבואת חזון העצמות היבשות של יחזקאל פרק ל"ז כולו ובמיוחד את הפסוקים כ"א -כ"ז, המתאר את תקומתו של עם ישראל, שובו מן הגלות לארצו, והקמת ישות מדינית (עד כאן התמלא) וישות מלוכה רוחנית עם ברית עולם עם אלוהי ישראל והקמת מקדש (טרם התמלא).

בהקשר למשל זה, מן הראוי לציין כנגד זאת, את נס קללת עץ התאנה שבו עם ישראל משול לעץ התאנה שקוללה כי לא היה בה פרי, כך שנים לא רבות לאחר צליבתו של ישו ותקופת פעילותו הגיע חורבן בית המקדש השני וראשית הגלות בת האלפיים שנים עם ישראל.

== ראו גם ==
*ישו
*משלי ישו
*הנסים של ישו
*קללת עץ התאנה
*הברית החדשה (בשורות מתי, מרקוס ולוקס)
*תנ"ך - ספר יחזקאל

==קישורים חיצוניים==

== הערות שוליים ==

קטגוריה:ישו
קטגוריה:הברית החדשה
קטגוריה:משלים בנצרות
אמינאטה ודראוגו

אנימטה ודראוגו (בצרפתית: Aminata Ouédraogo) היא במאית קולנוע ומנהלת בורקינאית. היא המנהלת הכללית של האיחוד הפאן-אפריקאי של נשים בתעשיית הקולנוע (UPAFI).

== ביוגרפיה ==
ודראוגו למדה במכון האפריקאי ללימודי קולנוע (INAFEC), ב אוניברסיטת ואגאדוגו, והמשיכה אחר כך במכון ללימודי אדריכלות ותקשורת (IMAC) בפריז.

ודראוגו שימשה כיועצת עבור הפסטיבל הפאן-אפריקאי לקולנוע וטלוויזיה של ואגאדוגו (FESPACO). ב-1991, במהדורת FESPACO ה-12, היא יסדה את העמותה לנשות מקצוע אפריקאיות בקולנוע, הטלוויזיה והווידאו (AFAPCTV). ב-1995 העמותה התארגנה מחדש בתור האיחוד הפאן-אפריקאי של נשים בתעשיית הקולנוע (UPAFI), ומונתה למנהלתו. היא גם יועצת טכנית של שר התרבות והתיירות בבורקינה פאסו.

== פילמוגרפיה ==
* L'impasse, 1988. סרט עלילתי.
* A qui le tour?, 1991. סרט תיעודי.
* Ak Patashi (Qui m'a poussé), 1992. סרט תיעודי.
* Alcoolisme, 1992. סרט תיעודי.

== הערות שוליים ==

קטגוריה:במאיות קולנוע בורקינאיות
הארכיון הלאומי של רומניה

הארכיון הלאומי של רומניה (ברומנית: Arhivele Naţionale ale României) הוא הארכיון הלאומי של רומניה, הארכיון כפוף למשרד הפנים הרומני, הארכיון המרכזי שוכן בבוקרשט ורשת הארכיונים מחזיקה סניפים בכל אחד ממחוזות המדינה, הארגון חבר במועצה הבינלאומית לארכיונאות.

הארכיון מכיל מסמכים ורשומות אודות הממשלה הרומנית ועל משטר הקומוניזם במדינה, בספריית הארכיון ישנם כ-70,000 ספרים ו-50,000 כתבי עת ורבים מחומריה הכתובים נחשבים לנדירים. המסמכים המוחזקים בארכיון הלאומי של רומניה הם רשמיים ופרטיים, דיפלומטיים וקונסולריים, זיכרונות, כתבי יד, הכרזות, זימון, הכרזות, תוכניות, רישומים, מפות, הדפסי סרטים וחפצים דומים, חותמות, כמו גם צילום, וידאו, שמע והקלטות מחשבים, בעלות ערך היסטורי, שהופקו ברומניה או על ידי יוצרים רומנים בחו"ל.<ref></ref>

עוד במאה ה-18 החזיקו בנסיכויות הדנובה ארכיונים, הארכיון של ולאכיה נוסד בשנת 1931 ושל נסיכות מולדובה ב-1832.

בשנת 1951 עם עליית הקומוניזם הועברה הנהלת הארכיון לידי משרד הפנים ואומץ המודל הארגוני הסובייטי, ב-1996 עם קריסת המשטר יצא חוק אודות הנהלות הארכיון.

==קישורים חיצוניים==

* 

==הערות שוליים==

רומניה
קטגוריה:בוקרשט: מבנים
קטגוריה:רומניה: היסטוריה
קטגוריה:בוקרשט: תרבות
צ'ת אנקווה

צ'ת אנקווה (באנגלית: Chet Anekwe) הוא שחקן קולנוע ובמאי קולנוע ניגרי אשר עובד וחי בארצות הברית. יצירותיו מפורסמות הן בתעשיית הקולנוע בניגריה והן בתעשיית הקולנוע האמריקאית בהוליווד ובתיאטרון ניו יורק.

== פילמוגרפיה ==
{| class="wikitable sortable" style="font-size: 90%;" border="2"
|+
! style="background:#B0C4DE;" |שנה
! style="background:#B0C4DE;" |הסרט
! style="background:#B0C4DE;" |התפקיד
! style="background:#B0C4DE;" |הערות
|-
|2001
|Sheena
|קארניואן
|
|-
| rowspan="2" |2004
|Shpionskie igry: Nelegal
|?
|
|-
|Dream Job 
|עצמו
|
|-
| rowspan="2" |2006
|Phat Girlz
|גבר מפלרטט ניגרי
|
|-
|
|קיין אלומונה
|<br />
|-
| rowspan="2" |2008
|Spy Games: A Private Visit
|סוכן FBI
|
|-
|Mama's Great Love
|תומפסון
|במאי, תסריטאי, מפיק
|-
| rowspan="1" |2011
|Paparazzi: Eye in the Dark
|דייוויס
|
|-
| rowspan="1" |2011
|Tobi
|?
|
|-
| rowspan="1" |2011
|Unwanted Guest
|אייק
|
|-
|2013
|On Bended Knee
|אבון
|
|-
| rowspan="2" |2014
|Unguarded
|מיסטר קול
|
|-
|Busted Life
|פמי
|
|-
| rowspan="3" |2016
|הבחורה החדשה
|איש השירות
|
|-
|ציד מכשפות
|באבא
|
|-
|שמן קיק
|הכומר
|
|-
|2017
|המגע
|המאמן קסידי
|
|-
| rowspan="2" |2018
|איך להתחמק מרצח
|המרשל של בית המשפט
|
|-
|ממשיכים הלאה
|האב פרד
|
|-
|2019
|Heaven's Hell
|ג'פרסון אליו
|
|-
| rowspan="2" |2021
|Snowfall
|שומר
|
|-
|Tyler Perry's Assisted Living
|אפי אומוול
|
|}

== פרסים ומועמדויות ==
=== פרסים ===
* 1997 Winner Best Support Actor African Globe Awards (NJ), for Medea
* 2006 'VIV' AUDELCO (NYC) Award Winner Best Ensemble for Real Black Men Don't Sit Crossed Legged on the Floor (Collage in blues)
* 2011 Nollywood and African Film Critics Awards (NAFCA): Best Actor in a Supporting Role – Diaspora, Paparazzi
* 2012 Nollywood Film Critics Award (NAFCA): Best Actor – Diaspora, Unwanted Guest
* 2012 Golden Icons Academy Movie Awards (GIAMA): Best Actor – Diaspora – Bianca

=== מועמדויות ===
* 1997 AUDELCO (NYC) award nominee, Best Performance in a Musical, Male for Chap Am So (The Amistad Story)
* 2011 NIGERIAN ENTERTAINMENT AWARD- NEA (NYC) award nominee, Best Actor in a short story or film (TOBI)
* 2012 African Movie Academy Award – AMAA (Nigeria) award nominee, BEST ACTOR IN A LEADING ROLE (Unwanted Guest)
* 2013 Best of Nollywood Awards – BON (Nigeria) award nominee, Best Supporting Actor in an English film (On Bended Knees)
* 2014 Nollywood & African Film Critics' Awards (NAFCA) award nominee, Best Actor in Supporting role Diaspora Film (When One Door Closes)

==קישורים חיצוניים==
* 

== הערות שוליים ==

קטגוריה:במאי קולנוע ניגרים
רצח במיאמי (משחק וידאו)

רצח במיאמי (באנגלית: Fascination) הוא משחק וידאו מסוגת הרפתקאות-גרפי והצבע והקלק שפותח על ידי חברת Tomahawk והופץ על ידי Cocktel Vision ו-Digital Integration ב-1991 לקונסולות המשחקים קומודור אמיגה ואטארי ST ולמערכת ההפעלה MS-DOS.

בישראל המשחק תורגם לעברית על ידי מחשבת, והוא היה באותה העת המשחק היחיד של החברה שהוגבל בגיל ונועד למבוגרים בלבד. 

== משחקיות ==
רצח במיאמי הוא משחק הרפתקה דו־ממדי בממשק "הצבע והקלק" (עם העכבר). עלילת המשחק מתקדמת רק על ידי פתרון פאזלים. בניגוד למקובל במרבית משחקי ההרפתקאות, במשחק זה אפשר להיתקע מפני שהשחקן שכח לקחת חפץ חיוני להמשך המשחק.

== עלילה ==
במהלך טיסה מפריז למיאמי הדיילת דורליס מיי עוזרת לנוסע גוסס שנותן לה דוגמית של תרופה ניסיונית חדשה המגבירה את המשיכה המינית לאדם שלוקח אותה. האיש הגוסס מבקש מדורליס שתשמור על הדוגמית מפני מתנקש שממתין לו במיאמי.

==קישורים חיצוניים==
* 
* [http://www.mobygames.com/game/fascination רצח במיאמי], באתר MobyGames 

קטגוריה:משחקי הרפתקה ממוחשבים
קטגוריה:משחקי וידאו משנת 1991
קטגוריה:משחקי מחשב
קטגוריה:משחקי DOS
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בצרפת
מריה ז'ואאו גאנגה

מריה ז'ואו גנגה (בפורטוגזית: Maria João Ganga; נולדה ב-1964) היא במאית ותסריטאית קולנוע אנגולית. היא ידועה בתור האישה הראשונה שיצרה סרט קולנוע באורך מלא באנגולה. סרטה "עיר חלולה", אותו כתבה וביימה, יצא בשנת 2004. הסרט זכה בפרס חבר שופטים מיוחד בפסטיבל הסרטים של פריז.

== ביוגרפיה ==
גאנגה למדה בבית הספר החופשי לקולנוע (ESEC) בפריז.

את התסריט לסרט Na Cidade Vazia היא ביססה על רומן מאת ארתור קרלוס מאוריציו פסטאנה דוס סנטוס (Pepetela). הסרט מתרחש בשנת 1991 במהלך מלחמת האזרחים באנגולה. זהו סיפור על חיים שהשתבשו על ידי המלחמה.

הסיפור הוא על ילד בן 11, נ'דאלה, N'dala, שהוא עד לטבח של משפחתו על ידי חיילים כפר הולדתו ביה. נ'דאלה ועוד ילדים יתומים נחלצים ומפונים ללואנדה, בירת אנגולה על ידי נזירה מיסיונרית. נ'דאלה בורח, ונודד אל מרכז העיר הגדולה, ופוגש באתגרים רבים..

גנגה עבדה כעוזרת במאי בסרט התיעודי Rostov-Luanda של עבדרחמן סיסאקו. היא גם כותבת ומביימת לתיאטרון.

== פילמוגרפיה ==
{| class="wikitable"
!שנה
!סרט
!תפקיד
!הערות
|-
|2004
|Hollow City (Na Cidade Vazia)
|במאית
|סרט דרמה
|-
|1997
|Rostov-Luanda
|עוזרת במאי
|סרט תיעודי
|-
|}

==קישורים חיצוניים==

== הערות שוליים ==

קטגוריה:תסריטאיות
קטגוריה:במאיות קולנוע אנגוליות
קטגוריה:בריטיות שנולדו ב-1964
קטגוריה:בריטים שנולדו ב-1964
NRK P1

NRK P1 (ידועה גם בשם P1) היא תחנת רדיו ציבורית נורווגית, הנמצאת בבעלות תאגיד השידור הציבורי של נורווגיה, NRK. התחנה הוקמה באופן רשמי בשנת 1933, כתחנת הרדיו הראשונה של NRK.

במשך כ-50 שנה, הייתה התחנה היחידה ששידרה באופן חוקי בנורווגיה, אולם המונופול שלה נשבר ב-1981 עם עליית תחנת הרדיו NRK P2 ובהמשך הקמת עוד 30 תחנות רדיו מקומיות. עם זאת, רק ב-1993 הוקמה תחנת רדיו פרטית ארצית שהתחרתה ב-P1, והיא P4, שהייתה תחנת רדיו מסחרית.

למרות התחרות העזה עם תחנות רדיו אחרות, נכון ל-2016, נתח השוק של התחנה עומד על 45%, ואילו זה של P4 הוא 17.5%. כמו כן מדי יום מאזינים לתחנה כ-1.5 מיליון מאזינים.

== היסטוריה ==
תחנת הרדיו NRK P1 היא תחנת הרדיו הראשונה בה החל לשדר NRK, ויש לה שורשים עוד משנת 1925 כתחנת רדיו פרטית. לאחר כמה שנות שידורים, הולאמו השידורים ברדיו והוקם תאגיד NRK.

במהלך מלחמת העולם השנייה, במהלך כיבוש נורווגיה על ידי גרמניה הנאצית, ניהלו הגרמנים את השידורים, שהשתמשו בהם על מנת להפיץ את תעמולתם, בראייה רחבה יותר במטרה להפיץ תעמולה ברחבי כל סקנדינביה ובריטניה (שידורי NRK באותה עת, נקלטו מחוץ לנורווגיה ללא קושי רב). עם תום המלחמה שבה התחנה לשידורים רגילים.

כיום, התחנה משדרת שידורים כלליים, בעיקר באקטואליה, תרבות ובידור, ומשודרים בתחנה מגזיני אקטואליה וחדשות מקומיות, לצד תוכניות תרבות ובידור.

== שידורים דיגיטליים ==
עם תחילת השידורים עד שנת 1954, התחנה שידרה בגלים ארוכים. בשנת 1954 החל המעבר לגלים קצרים, שנקרא רשת ה-FM. משדר ה-FM הראשון החל לפעול בעיר ווס, ובמשך 25 השנים הבאות הורחבה הרשת עד שהשידורים נקלטו ברוב נורווגיה. ה-FM דורש משדרים מתקדמים יותר ומקדמים מתקדמים יותר, אולם במקביל המאזינים יכולים לקלוט איכות צליל טובה יותר במקלטי הרדיו שלהם.

בשנות ה-80 החל פרויקט מחקר אירופי בנושא שידורים בתקן DAB, ובשנת 1995 החל NRK להפעיל את תחנת ה-DAB הראשונה בעולם, "תמיד קלאסי". בסופו של דבר, פותח תקן מתקדם יותר שנקרא +DAB. בשנת 2017 הסתיים המעבר מרשת ה-FM לרשת +DAB. המעבר כלל את כל תחנות הרדיו הארציות. החל ממועד זה, הופסקו שידורי ה-FM בתחנות הרדיו הארציות, ועברו לשידורי +DAB.

== ראו גם ==
* NRK1
* NRK2
* NRK3

== קישורים חיצוניים ==

* 

== הערות שוליים ==

קטגוריה:אירופה: תחנות רדיו
קטגוריה:תאגיד השידור הנורווגי
סופיה ג'אמה

סופיה ג'אמה (בצרפתית: Sofia Djama) היא במאית קולנוע אלג'יראית. הסרט העלילתי הראשון שלה באורך מלא משנת 2017, Les bienheureux, זכה בשלושה פרסים בפסטיבל ונציה, כולל את פרס בריאן, המוענק לסרט "המקדם זכויות אדם, דמוקרטיה, פלורליזם וחירות המחשבה באופן הטוב ביותר", ופרס לינה מנג'קפרה, המוענק לסרט אשר "משנה את הדימוי של נשים בקולנוע".

הסרט הקצר השני של ג'אמה, Mollement, un samedi matin, זכה בשני פרסים בפסטיבל קלרמון-פראנד הבינלאומי לסרטים קצרים בשנת 2012.

סרטה העלילתי הארון הראשון, Les bienheureux, הוא סרט נעורים המתרחש באלג'יר בשנת 2008, בכיכובם של סמי בואג'ילה ונדיה קאסי. הבכורה העולמית של הסרט התקיים בפסטיבל הסרטים של ונציה, והיה אחד משני סרטים בלבד בפסטיבל מאת במאים אפריקאים. השני היה של הבמאי הפרנקו-תוניסאי עבדלטיף קשיש, Mektoub, My Love: Canto Uno.

Les bienheureux זכה בשלושה פרסים בפסטיבל ונציה, כולל פרס השחקנית הטובה ביותר ללינה חודרי, פרס בריאן לזכויות אדם, דמוקרטיה וחירות, ופרס לינה מנג'קפרה לסרט אשר משנה את הדימוי של נשים בקולנוע. הסרט הופץ בשוק הבינלאומי.

== פילמוגרפיה ==
* Les 100 pas de Monsieur X (2012)
* Softly One Saturday Morning (Mollement, un samedi matin) (2012)
* The Blessed (Les bienheureux) (2017)

==קישורים חיצוניים==

== הערות שוליים ==

קטגוריה:ילידות 1979
קטגוריה:פמיניסטיות אלג'יראיות
קטגוריה:במאיות קולנוע אלג'יראיות
עולם אחר (משחק וידאו)

Another World (עולם אחר) הוא משחק פעולה-הרפתקאות משנת 1991 שתוכנן על ידי אריק צ'אהי ופורסם על ידי חברת Delphine Software. עלילת המשחק מתמקדת בדמותו של לסטר, מדען צעיר אשר כתוצאה מניסוי שהשתבש, מוצא את עצמו בעולם זר ומסוכן שבו הוא נאלץ להילחם על הישרדותו.

== תקציר העלילה ==
צילום מסך מהשלב הראשון של המשחק
הגיבור של המשחק הוא פיזיקאי צעיר ומבריק בשם לסטר נייט צ'איקין. בתחילת המשחק מגיע לסטר למעבדה שלו בפרארי 288 GTO במהלך סופת רעמים וממשיך לעבוד על הניסוי שלו באמצעות מאיץ חלקיקים בניסיון להבין מה קרה בדיוק כאשר היקום נוצר. מיד לפני שהחלקיקים מגיעים ליעדם המיועד, ברק פוגע במעבדה וגורם להתמזגות חלקיקים בלתי צפויה ולפיצוץ הפותח חור בזמן ובמרחב אשר שולח את לסטר אל כוכב לכת צחיח.

לאחר שלסטר מצליח להתחמק ממספר יצורי פרא מסוכנים לסטר נלכד על ידי גזע של חייזרים דמויי אנוש אשר לוקחים אותו עימם למתקן כליאה תת-קרקעי. לסטר בורח משם בהמשך יחד עם שבוי המכונה "באדי" ויחד הם עוברים דרך סדרת אזורים מסוכנים, נלחמים בחייזרים ויצורים פרא תוך פתרון חידות רבות. לסטר ובאדי מצליחים לבסוף לברוח ממתקן הכליאה. בשיאו של המשחק, לסטר נפצע קשה על ידי אחד החייזרים, אך בעזרתו של באדי הוא מצליח להרוג את התוקף ולהימלט. לאחר שהוא מגיע לראש מגדל, לסטר מתמוטט, אך באדי מרים אותו והשניים נמלטים על יצור דמוי דרקון, וטסים יחד אל האופק.

== משחקיות ==
עולם אחר הוא משחק פלטפורמה כאשר השחקן מסוגל לשלוט בדמות הראשית באמצעות המקלדת, הג'ויסטיק או הגיים פאד על מנת לגרום לגיבור לרוץ, לקפוץ, לתקוף ולבצע אף פעולות מסוימות אחרות במצבים מסוימים, כגון נדנוד כלוב קדימה ואחורה. בחלקו הראשון של המשחק, דמותו של לסטר איננה חמושה. הוא מסוגל לבעוט ביצורים קטנים, אך באופן כללי הוא חסר הגנה.

מאוחר יותר במשחק, השחקן משיג אקדח לייזר מאויב שנהרג. לאקדח יש שלוש יכולות: מצב ירי סטנדרטי, היכולת ליצור שדות כוח כדי לחסום ירי מאויבים, וירי רב עוצמה שמסוגל לפרוץ שדות כוח וכמה קירות. לאויבים יש גם את אותן היכולות, המחייבים את השחקן לנצל את שלושת מצבי האקדח ואת הסביבה שבה הוא נמצא על מנת להתגבר עליהם.

לסטר ובאדי לא מסוגלים לשאת פגיעות, ולכן המשחק מסתיים באופן מיידי אם אחד מהם נפגע מקליע או בא במגע עם יצור פרא או מפגע סביבתי כולשהו. עם זאת, המשחק מאפשרים לשחקן לשמור את על המשחק בשלבים שונים על מנת לחזור ולשחק מהנקודה האחרונה בה המשחק נשמר. בכל סצנה נתונה, המשחק לא מספק רמזים לגבי מה שהשחקן צריך לעשות הלאה, אין הסברים על המסך, והדמויות אותם השחקן פוגש מדברים תמיד בשפה זרה ולא מובנת.

== פסקול ==
המוזיקה של המשחק נכתבה על ידי ז'אן פרנסואה פרייטס. המוזיקה הושפעה מהפסקול של סרטים שונים ובהם הפסקול של "בחזרה לעתיד". באוגוסט 2017 חברת Black Screen Records הוציאה 18 מהמנגינות של המשחק על תקליט LP.

==קישורים חיצוניים==
* 
* [https://www.mobygames.com/game/out-of-this-world עולם אחר ב-MobyGames]
* 

קטגוריה:משחקי מחשב
קטגוריה:משחקי וידאו משנת 1991
קטגוריה:משחקי פעולה-הרפתקאות
קטגוריה:משחקי סופר נינטנדו
קטגוריה:משחקי הישרדות ממוחשבים
קטגוריה:משחקי וידאו שפותחו בצרפת
טאם פיופורי

טאם פיופורי (באנגלית: Tam Fiofori; ) הידוע גם בכינויו "Uncle Tam", היה צלם קולנוע ניגרי ומי שתואר כ"אחד החלוצים של אמנות העדשה, אשר יצר וכתב יצירות אמנות ומוזיקה באופן מעורר השראה ובמומחיות כפי שהוא צילם אותן". אחד מאלבומי הצילום הבולטים ביותר של פיופורי הוא אלבום הצילומים Fiofori והוא עבד גם כקולנוען, תסריטאי, מבקר ויועץ תקשורת. סרטיו עוסקים בסוגיות חברתיות בליהוקם של שחקנים ואמנים ניגרים כמו Biodun Olaku, J. D. 'Okhai Ojeikere ו-Olu Amoda. פיפורי התגורר בהארלם, ניו יורק, בשנת 1960, והיה מפיק שזכה לשבחים רבים בארצות הברית. הוא הפך לימים למנהל ולמפיק של המוזיקאי , והשילוב ביניהם נחשב לאחד ממייסדי האפרופוטוריזם.

== ביוגרפיה ==
פיפורי נולד באוריקה שבניגריה, אביו עמנואל עבד כמרצה במכללת אידו.

כצלם אשר סייר ברחבי העולם מאז 1960, פיופורי יצר קשרים במדינות רבות וביניהן בארצות הברית.

פיפורי עורך המוזיקה הראשון של חברת ההפקות Down Beat וכתב עבור רבים אחרים, יצירות אמנות וספרות בארצות הברית ובאירופה אחת מהמפורסמות שבהם הייתה היצירה International Times. ו-Change magazine. הוא זכה לשבחים רבים ונחשב לאחד היוצרים אשר הצליחו להנגיש את המציאות של השחורים בארצות הברית לקהל המקומי בשנת 1970. יצירותיו וחיבוריו פורסמו בערוצי מדיה ועיתונים רבים וביניהם העיתון הניגרי NEXT, ובבלוג Shèkèrè.

פיפורי שימש כיועץ סרטים בסרט Rivers State ובשלל סרטים תיעודיים. הוא גם היה מייסד של הארגון Photographers Association of Nigeria PAN.

מרבית עבודותיו של פיפורי הוצגו ופורסמו באפריקה, אירופה וארצות הברית וביניהם Odum and Water ב-1974 ו-A Peep into History and Culture ב-1979.

פרסומיו כוללים "print documentary" A Benin Coronation: Oba Erediauwa בשנת 2011.

פיופורי הוא אחד מהתורמים לכתיבת הספר African Photographer J. A. Green: Re-imagining the Indigenous and the Colonial בשנת 2018.

== פרסים ==
פיופורי זכה בפרסים רבים בגין יצירותיו המוצלחות וביניהם בפרס של הארגון (Pan African Writers Association (PAWA, ובפסטיבל הקולנוע והמוזיקה באפריקה iRepresent. 

== כתבים נבחרים ==

== פילמוגרפיה ==

== תערוכות נבחרות ==

== קישורים חיצוניים ==

== הערות שוליים ==

קטגוריה:במאי קולנוע ניגרים
קטגוריה:ניגרים שנולדו ב-1942
קטגוריה:ניגרים שנפטרו ב-2024
ג'מילה סהראווי

ג'מילה סהראווי (בצרפתית: Djamila Sahraoui; נולדה בשנת 1950) היא יוצרת סרטים אלג'יראית.

== ביוגרפיה ==
סהראווי היא ילידת אלג'יר. היא למדה ספרות לפני שנרשמה לבית הספר הפריזאי לקולנוע הנודע IDHEC (Institut des hautes études cinématographiques), שם התמחתה בתסריטאות ובימוי. היא עברה לגור בצרפת ב-1975, ושם החלה את הקריירה שלה כיוצרת סרטים דוקומנטריים. היא עשתה את הסרט הקצר הראשון שלה, Houria ב-1980, לאחר מכן עבדה כעורכת ועוזרת במאי, ובשנות ה-1990 המשיכה בייצור סרטים תיעודיים משלה. סרטה משנת 1995, La moitié du ciel d'Allah, מציג ראיונות עם נשים אלג'יראיות על העבודה שלהן ועל מאבקיהן למען שוויון וחופש. בשנת 1997 היא מונתה כ"יוצרת הבית" של לה וילה מדיצ'י. בעוד סהראווי ידועה בעיקר בשל עבודות התיעוד שלה, היא גם זכתה להצלחה עם סרטיה העלילתיים, כמו Barakat (!2006) ו-Yema (2013).

== פילמוגרפיה ==
=== סרטים קצרים ===
* Houria (1980), 26 min.

=== סרטים דוקומנטריים ===
* Avoir 2000 ans dans les Aurès (1990), 26 דק'
* Prénom Marianne (1992), 26 דק'
* La moitié du ciel d'Allah (1995), 52 דק'
* Algérie, la vie quand même (1999), 52 דק'
* Opération Télé-cités (2000), 26 דק'
* Algérie, la vie toujours (2001), 53 דק'
* Et les arbres poussent en Kabylie (2003), 85 דק'

=== סרטים עלילתיים ===
* Barakat! (2006)
* Yema (2012)

== קישורים חיצוניים ==

== הערות שוליים ==

קטגוריה:ילידות 1950
קטגוריה:במאיות קולנוע אלג'יראיות